Foto Tânăr de 26 de ani, găsit mort în apele unui râu din Gorj. Alin, dat dispărut de luni, plecase să-şi ia o cafea. A lăsat orfan un bebeluş de 8 luni
Un tânăr de 26 de ani, dat dispărut de luni, a fost găsit mort în albia unui râu din Târgu-Jiu. În ultima zi când a fost văzut în viaţă, Alin luase doi lei şi plecase să-şi cumpere o cafea. Tatăl său a fost cel care a anunţat Poliţia de dispariţie. Bărbatul era căsătorit şi avea un bebeluş de opt luni.
Cadavrul unui tânăr de 26 de ani din municipiul Târgu Jiu a fost găsit vineri, în albia râului Amaradia, pe raza municipiului Târgu-Jiu.
La data de 4 martie a.c., polițiști din cadrul Poliţiei Municipiului Târgu Jiu au fost sesizați de un bărbat, din localitate, despre faptul că, fiul său, Spătaru Valentin Alin, de 26 de ani, din municipiul Târgu Jiu, a plecat de la domiciliu şi până în prezent nu a mai revenit.
Tatăl bărbatului anunţase la Poliţie că acesta nu a mai venit acasă de luni. Miercuri, oficialii Inspectoratului de Poliţie Judeţean Gorj făcuseră publice semnalmentele şi fotografia bărbatului, făcând apel la persoanele care îl văd să anunţe autorităţile, scrie news.ro.
În paralel, poliţişti, jandarmi şi pompieri au făcut căutări, trupul neînsufleţit tânărului fiind găsit, vineri,
"Cadavrul nu prezintă urme vizibile de violenţă, urmând a fi transportat la Serviciul de Medicină Legală Gorj pentru efectuarea necropsiei şi stabilirea cauzei decesului", au transmis reprezentanţii Poliţiei judeţene Gorj.